Dječji vrtić Ivančica

Petra Preradovića 2

43231 Ivanska

KLASA: 402-01/24-01/03

URBROJ: 2103-10-05-24-01

U Ivanskoj, 24.01.2024. godine

Na temelju Statuta Dječjeg vrtića Ivančica , a u vezi sa člankom 34. Zakona o fiskalnoj odgovornosti (Narodne novine, br. 111/18 i 83/23) i članka 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19), ravnateljica Dječjeg vrtića Ivančica dana 24.01.2024. godine donosi

**PROCEDURU NAPLATE PRIHODA U DJEČJEM VRTIĆU IVANČICA**

Članak 1.

Ovom procedurom utvrđuju se kriteriji i mjerila te se propisuje postupak naplate prihoda u Dječjem vrtiću Ivančica u Ivanskoj.

Članak 2.

Vrste prihoda koji se naplaćuju:

- Sufinanciranje cijene usluga participacije, prihodi od pruženih usluga i slično.

Članak 3.

Mjere naplate dospjelih, a nenaplaćenih potraživanja obuhvaćaju sljedeće:

- Usmena opomena,

- Pisana opomena,

- Pokretanje ovršnog postupka radi naplate potraživanja na kraju kalendarske godine.

Članak 4.

Vremensko razdoblje nakon kojeg se pokreću mjere naplate:

- Pisana opomena - 30 dana po dospijeću obveze odnosno prilikom izdavanja računa za

tekući mjesec , izdaje se ujedno opomena za nepodmirene obveze za prethodno razdoblje,

- Usmena opomena - 60 dana po dospijeću obveze,

- Pisana opomena – 90 dana po dospijeću obveze.

Ako potraživanja iz Ugovora niti tada ne budu naplaćena pokrenut će se ovršni postupak radi naplate

istih.

Članak 5.

Voditeljica računovodstva dužna je kontinuirano pratiti stanje duga i poduzimati mjere naplate

potraživanja, voditi evidenciju o poslanim opomenama te o učincima izvještavati ravnateljicu.

Članak 6.

Ova Procedura stupa na snagu dan nakon dana donošenja i objavit će se na mrežnim stranicama Vrtića.

 RAVNATELJICA:

 Maja Jurković v.r.